VARÁZSEREJŰ TÁRGYAK

(Csak az lehet)

1. Gyűjtsd ki a meséből, hogy milyen eszközökkel próbálja legyőzni Dávid vitéz a szörnyeteget! Készíts előtte/utána rajzokat, ábrázold a szöveg alapján, mi történik a fegyverekkel!

2. A mese végére kiderül, hogy milyen varázstárgyat adott a varázsló Dávid vitéznek. Rajzold le, milyennek képzeled a varázstárgyat!

3. Mit gondolsz, miért tudta Dávid vitéz mégis legyőzni a szörnyeteget? Mi történt volna, ha nem hiszi azt, hogy megvédi a varázstárgy?

4. Neked van varázstárgyad, ami megvédelmez? Ha igen, mi az? Ha nem, szeretnél ilyet? Ajándékba szeretnéd kapni valakitől vagy magad készítenéd el?

5. Az *amulett* neve arab eredetű: hamalet, azaz függő, csüngő. Olyan eszközt jelent, amely egyes nézetek szerint megvédi viselőjét valamilyen bajtól. Az amulettet a nyakban, fülben, karon vagy ujjon hordják. Használatukra már a sumeroknál, az ókori egyiptomiaknál is találunk példát (ők a szkarabeuszt, a szent bogarat tekintették amulettnek), valamint a hébereknél (fülbe való karikák és függők). Kháldok, görögök, rómaiak is viselték, világszerte tőlük vették át a keresztények és a muzulmánok is. A manapság divatból hordott fülbevalók, gyűrűk, karperecek eredete ide vezethető vissza.